recursal/SuperWikiNEXT-32B huggingface dataset:
Η ***Ολλανδική ασθένεια*** (*αγγλ.* Dutch disease), στα οικονομικά, είναι η αιτιώδης σχέση μεταξύ της αύξησης της οικονομικής ανάπτυξης ενός συγκεκριμένου τομέα (λ.χ. φυσικών πόρων) και της μείωσης σε άλλους τομείς, π.χ. μεταποιητικός τομέας ή γεωργία.

Ο υποτιθέμενος μηχανισμός είναι ότι καθώς τα έσοδα αυξάνονται στον αναπτυσσόμενο τομέα (ή οι εισροές ξένων ενισχύσεων), το νόμισμα του συγκεκριμένου κράτους γίνεται ισχυρότερο (ανατιμάται) σε σύγκριση με τα νομίσματα άλλων κρατών (εκδηλώνεται σε συναλλαγματική ισοτιμία). Αυτό έχει ως αποτέλεσμα οι λοιπές εξαγωγές του κράτους αυτού να γίνουν κατά πολύ ακριβότερες για τις υπόλοιπες χώρες και οι εισαγωγές να γίνουν φθηνότερες, καθιστώντας αυτούς τους τομείς λιγότερο ανταγωνιστικούς. Μολονότι αναφέρεται συχνότερα στην ανακάλυψη φυσικών πόρων, μπορεί επίσης να αναφέρεται σε *"οποιαδήποτε εξέλιξη που οδηγεί σε μεγάλη εισροή ξένου νομίσματος, συμπεριλαμβανομένης της απότομης αύξησης των τιμών των φυσικών πόρων, της ξένης βοήθειας και των άμεσων ξένων επενδύσεων"*.

Ο όρος επινοήθηκε το 1977 από το περιοδικό *The Economist*, για να περιγράψει την παρακμή του μεταποιητικού τομέα στην Ολλανδία μετά την ανακάλυψη του μεγάλου κοιτάσματος φυσικού αερίου του Γκρόνινγκεν, το 1959.

Παραπομπές
----------

1. ↑  Ebrahim-zadeh, Christine (Μαρτίου 2003). «Back to Basics – Dutch Disease: Too much wealth managed unwisely». *Finance and Development, A quarterly magazine of the IMF*. IMF. Αρχειοθετήθηκε από το πρωτότυπο στις 17 Ιουνίου 2008. Ανακτήθηκε στις 17 Ιουνίου 2008. This syndrome has come to be known as "Dutch disease". Although the disease is generally associated with a natural resource discovery, it can occur from any development that results in a large inflow of foreign currency, including a sharp surge in natural resource prices, foreign assistance, and foreign direct investment. Economists have used the Dutch disease model to examine such episodes, including the impact of the flow of American treasures into sixteenth-century Spain and gold discoveries in Australia in the 1850s.
2. ↑  «The Dutch Disease». *The Economist*: σελ. 82–83. 26 November 1977. .

Διαβάστε επίσης
---------------

* Buiter, Willem H.· Purvis, Douglas D. (1983). «Oil, Disinflation, and Export Competitiveness: A Model of the 'Dutch Disease'». Στο: Bhandari, Jagdeep S.· Putnam, Bluford H. *Economic Interdependence and Flexible Exchange Rates*. Cambridge: MIT Press. σελίδες 221–47. ISBN 978-0-262-02177-7.
* Elkhan Richard Zada. 2016. Oil Abundance and Economic Growth. Berlin: Logos Verlag.
**Ολιγαρχία** λέγεται το πολίτευμα στο οποίο η πολιτική εξουσία ασκείται από ένα μικρό τμήμα της κοινωνίας. Η λέξη προέρχεται από τις λέξεις **ὀλίγον** και **ἄρχω**.

Πρωτογενείς αναφορές
--------------------

Ο Πλάτων στον «Πολιτικό» διαχωρίζει την ολιγαρχία που υποκινείται από την ιδιοτέλεια, απ΄ αυτήν που αποβλέπει στο κοινό καλό.

Σύγχρονες αναφορές
------------------

Ορισμένοι πολιτικοί επιστήμονες και φιλόσοφοι εκφράζουν την άποψη ότι σχεδόν όλα τα πολιτεύματα είναι στην πράξη ολιγαρχίες και ότι οι δημοκρατίες μπορούν να θεωρηθούν εκλεγμένες ολιγαρχίες. Όμως υπάρχει και η αρχαία και σύγχρονη Άμεση Δημοκρατία όπου οι Πολίτες συναποφασίζουν με Ψηφοφορίες και οι αντιπρόσωποι είναι προσωρινοί υπάλληλοι χωρίς οικογενειοκρατία ή άλλη ισχυρή ομάδα, συνεπώς δεν είναι όλα τα πολιτεύματα ολιγαρχίες. 
Οι ολιγαρχίες συνήθως ελέγχονται από ισχυρές οικογένειες που διατηρούν την εξουσία από γενιά σε γενιά. 
Ο Αριστοτέλης χρησιμοποιούσε τον όρο για να αναφέρεται στην κυριαρχία των πλουσίων, αλλά δεν είναι πάντα η κυριαρχία των πλουσίων, αλλά απλώς η κυριαρχία μιας προνομιούχας ομάδας.

Κριτική
-------

Ωστόσο η ιδέα της κυριαρχίας του λαού και στα δημοκρατικά πολιτεύματα συγκρούεται προς την ολιγαρχική πραγματικότητα:

> «Η ιδέα της κυριαρχίας του λαού συγκρούεται προς την ολιγαρχική πραγματικότητα. Η ενότητα του λαού αναιρείται δια της διαιρέσεώς του σε αντίπαλες τάξεις. Η έννοια του λαϊκού συνόλου ως πηγής της πολιτικής εξουσίας διαψεύδεται από το δόγμα της θελήσεως της πλειοψηφίας. Η ιδέα του κράτους υπηρέτη του συνόλου αντίκειται προς την πραγματικότητα του κράτους-κόμματος. Αλλά η κυριωτέρα των εσωτερικών αιτιών της χρονίας κρίσεως της δημοκρατίας ευρίσκεται εις την εκ κοινωνικών λόγων διαπάλη των ιδεωδών της». 
> 
>

Παραπομπές
----------

1. ↑  Πλάτων, Πολιτικός 291c-303d
2. ↑  Αλέξανδρος Σβώλος, Γόνιμοι πολιτικοί στοχασμοί

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ολιγαρχία**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85094599
* GND: 4172548-7
* HDS: 009919
* NKC: ph770524

 |

 |
Η **Μπλε Φρουρά** (ολλανδικά: *Blauwe Garde*) ήταν μια επίλεκτη μονάδα πεζικού του στρατού των Ηνωμένων Επαρχιών των Κάτω Χωρών. Οι αξιοσημείωτες εκστρατείες στις οποίες έλαβαν μέρος περιλάμβαναν τον Πόλεμο των Εννέα Χρόνων (1688–97), όπου διακρίθηκαν στη μάχη του Μπόιν, στη μάχη του Φλωρύς και στην πολιορκία του Λίμερικ (1690).

Από το 1688 έως το 1699 υπηρετούσαν ως σύνταγμα της Φρουράς του Γουλιέλμου της Οράγγης. Υπό τον βασιλιά Γουλιέλμο Γ΄, το σύνταγμα υπηρετούσε στην Αγγλία ως προσωπική του φρουρά. Μετά το θάνατο του Γουλιέλμου Γ΄ το 1702, το σύνταγμα επέστρεψε στην Ολλανδία και κατά τη διάρκεια του πολέμου της ισπανικής διαδοχής (1702–1712) ήταν η ραχοκοκαλιά του ολλανδικού στρατού. Ειδικότερα, οι Ολλανδοί πρωτοστάτησαν στην ανάπτυξη της διμοιρίας πυρός, η οποία επέτρεψε τη συνεχή εκπυρσοκρότηση των σχηματισμών πεζικού - δίνοντας στους Ολλανδούς ένα πλεονέκτημα στη δύναμη πυρός έναντυ στρατών που δε χρησιμοποιούσαν διμοιρία πυρός. Το 4ο Σύνταγμα (η Μπλε Φρουρά, που πήρε την ονομασία της από το χρώμα των στολών της) διακρίθηκε στις μάχες του Μπλένχαϊμ (Χόχσταντ), του Μαλπλακέ και του Άουντεναρντε.

Η Μπλε Φρουρά στον πόλεμο της ισπανικής διαδοχής
------------------------------------------------

Κατά τη διάρκεια του πολέμου της ισπανικής διαδοχής, το 4ο Σύνταγμα, η Μπλε Φρουρά, είδε δράση σε πολλά πεδία μάχης στην Ευρώπη. Ήταν μέρος των συμμαχικών στρατών υπό την διοίκηση του Τζον Τσόρτσιλ, Δούκα του Μάλμπορο, ενός Βρετανού στρατηγού. Οι στρατοί της Μεγάλης Βρετανίας, της Ολλανδικής Δημοκρατίας, της Αυστρίας, της Πρωσίας, του Αννόβερου, της Πορτογαλίας, της Γερμανικής Αυτοκρατορίας και της Σαβοΐας σχημάτισαν συμμαχία. Αγωνίστηκαν εναντίον του Λουδαβίκου ΙΔ΄ της Γαλλίας, ο οποίος είχε την υποστήριξη της Βαυαρίας και της Κολωνίας. Η Μπλε Φρουρά δεν ήταν παρούσα στη νίκη των συμμάχων στο Μπλένχαϊμ, αλλά διακρίθηκε στη μάχη του Ραμιλίζ, υπό τη διοίκηση του συνταγματάρχη Βέρτμιλερ. Επίσης πολέμησε γενναία και υπέστη σοβαρές απώλειες στο Μαλπλακέ, αγωνιζόμενη υπό την αιγίδα του πρίγκιπα τη Οράγγης στην αριστερή πλευρά των Συμμάχων.

Οι συμμαχικές δυνάμεις πέτυχαν πολλές νίκες επί των Γάλλων, συμπεριλαμβανομένων των Χόχσταντ, Ραμιλίζ, Τορίνο, Άουντεναρντε και Μαλπλακέ. Μόλις το 1713 ξεκίνησαν συνομιλίες που τελικά οδήγησαν σε συμφωνία ειρήνης. Το 1714 υπογράφηκαν οι συνθήκες ειρήνης το Μπάντεν στο Ράστατ.

Πηγές
-----
Ως **νουβιολογία** ορίζεται η, κυρίως αρχαιολογικής φύσεως, επιστήμη η οποία ειδικεύεται στην επιστημονική μελέτη της Αρχαίας Νουβίας, καθώς και των αρχαιοτήτων της. 

Επίσης, ορισμένες φορές, ο συγκεκριμένος όρος χρησιμοποιείται για τον ορισμό επιστημόνων οι οποίοι μελετούν αρχαίες περιοχές και πολιτισμούς στα νότια της Αρχαίας Αιγύπτου. Η χρήση του συγκεκριμένου όρου καθιερώθηκε από τον Πολωνό αρχαιολόγο Καζιμίερζ Μιχαουόφσκι, ενώ, παράλληλα, η πρωτεύουσα της Πολωνίας, Βαρσοβία, αποτέλεσε σημαντικό κέντρο της νουβιολογίας.

Παραπομπές
----------

1. 1 2 3  (Γαλλικά) Fogel, Frédérique (31 Δεκεμβρίου 1995). «Des Nubies, des Nubiens : traditions scientifiques et locales de l'identité». *Égypte/Monde arabe* (24): 75–86. doi:10.4000/ema.634. ISSN 1110-5097. .
2. 1 2 3 4  (Αγγλικά) van der Linde, Sjoerd (2012). *European Archaeology Abroad : Global Settings, Comparative Perspectives*. Λάιντεν: Sidestone Press. σελ. 300. ISBN 978-90-8890-106-5. OCLC 872665500.
Το **Chop Suey!** είναι ένα τραγούδι του αμερικανικού-αρμενικού Heavy Metal συγκροτήματος System of a Down, το οποίο συμπεριλήφθηκε στον δεύτερο δίσκο τους, ονόματι *Toxicity*. Κυκλοφόρησε, επίσης, και ως single, το οποίο ήταν και πρώτο τόσο για τον δίσκο, όσο και γενικότερα για το συγκρότημα. Τη μουσική την έγραψε ο Ντάρον Μαλακιάν, ενώ τους στίχους ο ίδιος μαζί με τον Σερτζ Τανκιάν. Ωστόσο, οι στίχοι δεν είναι ξεκάθαροι, παρ'όλα αυτά, ο Μαλακιάν δήλωσε για αυτούς ότι αφορούν το πώς διαφοροποιούνται οι άνθρωποι από τον τρόπο που πέθαναν. Για την προώθηση του τραγουδιού κυκλοφόρησε και video clip.

Το τραγούδι αυτό "χάρισε" στο συγκρότημα την πρώτη του υποψηφιότητα για Grammy, το 2002. Στα chart επίσης σημείωσε επιτυχία, φτάνοντας στο νούμερο 7 των αμερικανικών *Hot Modern Rock Tracks*, ενώ στα αυστραλιανά έφτασε το νούμερο 14. Το τραγούδι θεωρείται ως ένα από τα πιο αντιπροσωπευτικά και για πολλούς το καλύτερο τραγούδι του σχήματος. Το κομμάτι, αρχίζει με ένα χαρακτηριστικό ακουστικό intro, το οποίο γρήγορα γίνεται σκληρό, για να χαλαρώσει μετά ξανά. Ενώ στο ρεφρέν κάνει δεύτερες ο Μαλακιάν στον Τανκιάν. Ενώ, στο τελευταίο chorus ακούγεται από πίσω κι ένα μπουζούκι.

Το κομμάτι έχει υποστεί αρκετές διασκευές από τη στιγμή που κυκλοφόρησε, από διάφορους καλλιτέχνες όπως οι Tenacious D και Enter Shikari. Σε μία λίστα του Loudwire για τα Καλύτερα Hard Rock τραγούδια του 21ου αιώνα, το τραγούδι κατατάχθηκε στην 1η θέση. Ενώ, σε ψηφοφορία που έγινε στην ελληνική έκδοση του *Metal Hammer*, το τραγούδι συμπεριλήφθηκε μεταξύ των *200 Σπουδαιότερων Τραγουδιών όλων των εποχών*, καταλαμβάνοντας την 43η θέση.

Παραπομπές
----------

1. 1 2  Wiederhorn, Jonn (13 Αυγούστου 2001). «System Of A Down's Schizophrenia Aggravated On Toxicity». *MTV*. Ανακτήθηκε στις 15 Απριλίου 2015. The first single from Toxicity is "Chop Suey," which starts with a guitar strum and a tribal beat and segues to a serrated stop-start punk verse before drifting into an ethereal chorus colored by a bouzouki, a Greek stringed instrument.
2. 1 2  Χρήστος Κισατζεκιάν (2010). «Chop Suey!». *Metal Hammer* **308**: 64.
3. ↑
4. ↑  Spencer Kaufman. «10 Best System of a Down Songs». Loudwire. Ανακτήθηκε στις 23 Μαρτίου 2016.
5. 1 2  «Top 10 System of a Down Songs» (Video at 11:22) (στα Αγγλικά). WatchMojo.com via YouTube.com. 6 Ιουλίου 2014. Ανακτήθηκε στις 24 Μαρτίου 2016.
6. ↑

Εξωτερικοί σύνδεσμοι
--------------------

* "Chop Suey!" Official Music Video στο YouTube
* "Chop Suey!" Live Performance Video στο YouTube
Ο **Πάντολα** (ιταλικά *Padola*) είναι ποταμός της βορειοανατολικής Ιταλίας. Πηγάζει στις Δολομιτικές Άλπεις στο Πέρασμα του όρους του Σταυρού *(Passo Monte Croce di Comelico)* στα σύνορα με την Αυστρία και στην περιφέρεια Τρεντίνο-Άλτο Άντιτζε και χύνεται στον Πιάβε, του οποίου είναι παραπόταμος. 

Έχει μήκος 18,84 χλμ. μέση ταχύτητα ροής 3,7 m³/s και η λεκάνη απορροής του καταλαμβάνει 134 τετραγωνικά χλμ. Ο Πάντολα ρέει πρώτα νοτιοδυτικά και στις πηγές του ξεκινάει από μικρό καταρράκτη, έπειτα η πορεία του αλλάζει προς νοτιοανατολικά για να ενωθεί στον Πιάβε στα 900 μέτρα υψόμετρο. 

Στο χωριό Πάντολα υπάρχει γέφυρα, που αναφέρεται από το 1537, έχει ανακατασκευαστεί πολλές φορές και βρίσκεται ακόμα σε χρήση κυρίως για τουριστικούς λόγους.

Παραπομπές
----------

* σελίδα για τον Πάντολα

1. ↑  Piano straordinario triennale interventi di difesa idrogeologica - Elenco corsi d'acqua della rete idrografica regionale

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Padola (torrente)  της Ιταλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Πανεπιστήμιο της Λ' Άκουιλα** (ιταλικά: *Università degli Studi dell'Aquila*) είναι κρατικό Πανεπιστήμιο, το αρχαιότερο του Αμπρούτσο. Ιδρύθηκε το 1596 και δέχεται φοιτητές εκτός της πόλης της Λ' Άκουιλα και από άλλες γειτονικές περιοχές όπως το Λάτιο, το Μολίζε και η Απουλία. 

Τα κύρια πεδία σπουδών είναι οι τεχνολογικές και μηχανολογικές επιστήμες, καθώς επίσης και η Χημεία, η Φυσική, τα Μαθηματικά και οι ανθρωπιστικές επιστήμες.

Σεισμός
-------

Το πανεπιστήμιο επλήγει από το σεισμό της Λ' Άκουιλα το 2009, με πενήντα πέντε φοιτητές να χάνουν τη ζωή τους και μόνο δύο κτίρια σε δύο πανεπιστημιουπόλεις να παραμένουν ανέπαφα. Το νέο ακαδημαϊκό έτος βρήκε το πανεπιστήμιο μέσα σε ένα πλήρες πρόγραμμα ανασυγκρότησης. Το πανεπιστήμιο έχει ενοικιάσει νέα κτίρια για να στεγάσουν τις σχολές στις οποίες οι κτιριακές εγκαταστάσεις υπεστησαν σοβαρές καταστροφές κατά τη διάρκεια του σεισμού. Μια νέα πανεπιστημιούπολη έχει δημιουργηθεί, πολλές υπηρεσίες έχουν συνδράμει στους μαθητές και το πρόγραμμα ανασυγκρότησης των κατεστραμμένων κτιρίων του πανεπιστημίου έχει ξεκινήσει.

Γενικά Στοιχεία (15-11-2007)
----------------------------

* Σχολές: 9
* Τμήματα: 17
* Σύνολο παρεχόμενων πτυχίων: 85
* Καθηγητές: 645
* Φοιτητές: 19070 (στοιχεία στις 31-01-07)
* Πρωτοετείς φοιτητές: 4005

Σχολές
------

Η σχολή μηχανολογίας
* Βιοτεχνολογία
* Οικονομία
* Μηχανολογία
* Φιλοσοφία - Φιλολογία
* Ιατρική
* Ψυχολογία
* Πληροφορική
* Φυσικομαθηματική Σχολή και Σχολή Φυσικών Επιστημών
* Αθλητικες επιστημες

Παραπομπές
----------

1. ↑  enet.gr Μεταγραφή των Ελλήνων φοιτητών της Λ' Άκουιλα σε πανεπιστήμια της ημεδαπής ζητά το ΠΑΣΟΚ
2. ↑  pde.gr Διδακτικές και Ψυχολογικές Μεθοδολογίες στην Εκπαίδευση
3. ↑  Abbott, Alison (May 20, 2009). «Research from rubble». *Nature* (Nature Publishing Group, a division of Macmillan Publishers Limited) **459** (7245): 306–307. doi:10.1038/459306a. ISSN 0028-0836. PMID 19458678.. Ανακτήθηκε στις May 26, 2009.
4. ↑  protothema.gr Αρχειοθετήθηκε 2016-03-04 στο Wayback Machine. Η επόμενη μέρα στην πληγωμένη Λ Άκουιλα

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο της Λ' Άκουιλα** |

* Επίσημη ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150723712
* LCCN: n81085441
* ISNI: 0000 0004 1757 2611
* GND: 1010575-X
* SUDOC: 03353411X
* BNF: cb12103854g (data)
* NLA: 36021024
* ICCU: CFIV001390

 |

 |
Το **Πανεπιστήμιο της Λωζάνης** (γαλλικά: Université de Lausanne‎) είναι δημόσιο πανεπιστήμιο στη Λωζάνη της Ελβετίας. Ιδρύθηκε το 1537 ως θεολογική σχολή, πριν γίνει πανεπιστήμιο το 1890. Το πανεπιστήμιο είναι το δεύτερο παλαιότερο στην Ελβετία και ένα από τα παλαιότερα πανεπιστήμια στον κόσμο που βρίσκεται σε συνεχή λειτουργία. Από το φθινόπωρο του 2017, περίπου 15.000 φοιτητές και 3.300 υπάλληλοι σπουδάζουν και εργάζονται στο πανεπιστήμιο. Περίπου 1.500 διεθνείς φοιτητές φοιτούν στο πανεπιστήμιο (120 εθνικότητες), το οποίο διαθέτει ένα ευρύ πρόγραμμα σπουδών που περιλαμβάνει προγράμματα ανταλλαγών με πανεπιστήμια παγκοσμίου φήμης.

Από το 2005, το πανεπιστήμιο ακολουθεί τις απαιτήσεις της συμφωνίας της Μπολόνια.

Μαζί με την Ομοσπονδιακή Πολυτεχνική Σχολή της Λωζάννης το πανεπιστήμιο σχηματίζει μια τεράστια πανεπιστημιούπολη στις όχθες της λίμνης της Γενεύης.

Δείτε επίσης
------------

* Ελβετική Αρχαιολογική Σχολή στην Ελλάδα

Εξωτερικοί σύνδεσμοι
--------------------

* (in English) Επίσημος ιστότοπος
* (in French) Cantonal and University Library of Lausanne
Το **Astronomica** είναι το τέταρτο άλμπουμ του αμερικανικού χέβι μέταλ συγκροτήματος Crimson Glory, το οποίο κυκλοφόρησε τον Αύγουστο του 1999 μέσω της δισκογραφικής εταιρείας "Spitfire Records". Επίσης, κυκλοφόρησε σε μορφή διπλού CD με τρία επιπλέον τραγούδια, ενώ στις 16 Ιανουαρίου 2007 η εταιρεία "Metal Mind" κυκλοφόρησε αυτή την έκδοση του άλμπουμ συμπεριλαμβάνοντας στο δεύτερο CD το ΕΡ "*War of the Worlds*", το οποίο περιείχε οκτώ επιπλέον κομμάτια.

Αυτός ήταν ο πρώτος δίσκος του συγκροτήματος από το 1991, όταν και διαλύθηκαν. Τα νέα μέλη που πλαισίωναν τους Ντρένινγκ, Λορντς και Τζάκσον ήταν ο τραγουδιστής Γουέιντ Μπλακ και ο πρώην ντράμερ των Savatage, ΄Στιβ Γουόχολζ.

Για την προώθηση του δίσκου οι Crimson Glory περιόδευσαν στην Ευρώπη μαζί με τους Kamelot και τους Evergrey, αλλά λόγω προβλημάτων ανάμεσα στα μέλη του σχήματος, διαλύθηκαν και πάλι.

Τραγούδια
---------

1. **March to Glory** *(Drenning, Lords, Martinez)* - 3:28  

2. **War of the Worlds** *(Drenning, Lords)* - 4:08  

3. **New World Machine** *(Drenning, Lords, Martinez)* - 4:14  

4. **Astronomica** *(Drenning, Lords, Martinez)* - 4:54  

5. **Edge of Forever** *(Drenning, Lords, Martinez)* - 5:47  

6. **Touch the Sun** *(Drenning, Lords, Martinez)* - 5:55  

7. **Lucifer's Hammer** *(Drenning, Lords)* - 4:25  

8. **The Other Side of Midnight** *(Drenning, Lords, Martinez)* - 4:29  

9. **Cyber-Christ** *(Drenning, Lords)* - 5:14  

10. **Cydonia** *(Drenning, Lords, Martinez)* - 5:47

μπόνους τραγούδια στη digi-pack έκδοση
1. **Painted Skies (Live)**  

2. **Queen of the Masquerade (Live)**  

3. **Lost Reflection (Live)**

μπόνους τραγούδια στη digi-pack έκδοση του 2006
4. **War of the Worlds**  

5. **Astronomica (demo)**  

6. **Touch the Sun (demo)**  

7. **Dragon Lady (Live)**  

8. **Eternal World (Live)**  

9. **Painted Skies (Live)**  

10. **Queen of the Masquerade (Live)**  

11. **Lost Reflection (Live)**

Τα μέλη του συγκροτήματος
-------------------------

Το "*Astronomica*" ηχογραφήθηκε από τους εξής μουσικούς:

* Γουέιντ Μπλακ - φωνητικά
* Τζον Ντρένινγκ - κιθάρα
* Μπεν Τζάκσον - κιθάρα
* Τζεφ Λορντς - μπάσο
* Στηβ Γουόχολζ - τύμπανα

Πηγές
-----

* Astronomica - Crimson Glory | Songs, Reviews, Credits | AllMusic
* CD Reviews - Astronomica Crimson Glory - Blabbermouth.net
* Crimson Glory - Astronomica - Encyclopaedia Metallum - The Metal Archives

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Crimson Glory |
| --- |
|  |
| 
* **Τζον Ντρένινγκ**
* **Τζεφ Λορντς**
* **Μπεν Τζάκσον**
* **Ντέινα Μπαρνέλ**

* Midnight
* Ρέιβι Τζακότια
* Γουέιντ Μπλακ
* Στηβ Γουόχολζ
* Τοντ Λα Τορ
 |
|  |
| Ηχογραφήσεις σε στούντιο | 
* *Crimson Glory* (1986)
* *Transcendence* (1988)
* *Strange and Beautiful* (1991)
* *Astronomica* (1999)
 |
|  |
| Συλλογές | 
*In Dark Places... 1986 - 2000* (2010) |
|  |
| Σχετικά άρθρα | 
* Queensrÿche
* Rockwave Festival
 |

 |
Η **Αδεόνα (Adeona)** είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,1. Ανακαλύφθηκε το 1875 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομά της από την Αντεόνα, ρωμαϊκή θεότητα του *νόστου* (επιστροφής στην πατρίδα). Είναι μέλος της πολυμελούς «Οικογένειας (αστεροειδών) της Αδεόνας», στην οποία έδωσε το όνομά της.

Τρεις επιπροσθήσεις αστέρων από την Αδεόνα έχουν καταγραφεί: Η πρώτη τον Νοέμβριο 1998, ορατή από τις ΗΠΑ, στον αστερισμό Μικροσκόπιον, η δεύτερη στις 9 Ιουλίου 2002, όταν ο αστεροειδής απέκρυψε έναν αστέρα μεγέθους 11,8, και τέλος στις 3 Φεβρουαρίου 2005, με αρκετούς παρατηρητές στην Ιαπωνία και απόκρυψη αστέρα μεγέθους 10,4.

Φυσικά χαρακτηριστικά
---------------------

Η μέση διάμετρος της Αδεόνας είναι 151 χιλιόμετρα, όπως προέκυψε από παρατηρήσεις με τη μέθοδο ραντάρ από το Ραδιοτηλεσκόπιο του Αρεσίμπο το 2001, αλλά και από την επιπρόσθηση του 2005. Η μάζα της Αδεόνας εκτιμάται σε 2,1 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αδεόνας εκτιμάται σε 4,22 cm/sec², ενώ η μέση ταχύτητα διαφυγής υπολογίζεται σε 79,9 m/sec.

Ο φασματικός τύπος της Αδεόνας είναι **C** (ανθρακούχος). Το άλβεδό της είναι 0,06. Η μέση θερμοκρασία στην επιφάνειά της εκτιμάται σε 103 βαθμούς Κελσίου υπό το μηδέν.

Η Αδεόνα περιστρέφεται γύρω από τον εαυτό της μία φορά κάθε 15 ώρες και 4 λεπτά.

Παραπομπές
----------

1. ↑  *JPL Small-Body Database*. 2000145.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 144 Βιμπίλια | 145 Αδεόνα | 146 Λουκίνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το **Β.Π. Α/Τ ΝΕΑ ΓΕΝΕΑ** ήταν πολεμικό πλοίο του Ελληνικού Βασιλικού Ναυτικού τύπου αντιτορπιλικού που έλαβε μέρος ιδιαίτερα στον Α' Βαλκανικό Πόλεμο το 1912 και του οποίου όμως το τέλος υπήρξε άδοξο.

Αδελφό πλοίο αυτού ήταν το Β.Π. Α/Τ ΚΕΡΑΥΝΟΣ. 
Κατασκευάστηκε στα ναυπηγεία ‘VULKAN’. Εκτόπισμα : 680 ΤΝ. – Διαστάσεις : 71Χ4,4Χ2,3 μέτρα. – Ταχύτητα : 32 κόμβοι. Οπλισμός : 4 πυροβόλα KRUPP 88 χιλιοστών, και 2 Τ/Σ των 45 εκατοστών. Εσπευσμένα παρελήφθη από τον Αντιπλοίαρχο Γ. Καλαμίδα λόγω της επικείμενης έναρξης του Ελληνοτουρκικού πολέμου. Εντάχθηκε στο στόλο στις 8 Νοεμβρίου 1912 στο λιμάνι της Μυτιλήνης (ανήμερα της απελευθέρωσης της νήσου). Το μεγαλύτερο μέρος της αξίας (κόστος) αυτού του πλοίου συγκεντρώθηκε από έρανο Ελλήνων της Αμερικής που διενήργησε ο ποιητής Σπύρος Ματσούκας. Από τον Ιούνιο του 1914 μέχρι τον Οκτώβριο του 1916, κυβερνήτης αυτού ήταν ο υποπλοίαρχος με σειρά πλωτάρχη Περικλής Ι. Αργυρόπουλος, όταν καταλήφθηκε (κατασχέθηκε) από τους Γάλλους, μαζί με τα άλλα πολεμικά πλοία, όπου και υψώθηκε η γαλλική σημαία.

Μετά τον Α’ Παγκόσμιο Πόλεμο, το 1918, παραδόθηκε στην Ελλάδα σχεδόν τελείως κατεστραμμένο από τα γαλλικά πληρώματα (Σενεγαλέζων) που το είχαν καταλάβει και τα οποία πουλούσαν κατά καιρούς διάφορα εξαρτήματα και όλα τα σκεύη του πλοίου. Η δε επισκευή του τότε κρίθηκε οικονομικά ασύμφορη. Για ένα χρόνο χρησιμοποιήθηκε ως υδροφόρο, ίσως για να ξεπλύνει την αισχύνη που υπέστη. Οι ελληνικές κυβερνήσεις ουδέποτε έθεσαν θέμα αποζημίωσης.  

Το 1919 αποφασίστηκε τελικά στο Ν.Σ. η εκποίηση του.

* Τα πυροβόλα και των δύο αδελφών πλοίων (ΝΕΑ ΓΕΝΕΑ και ΚΕΡΑΥΝΟΣ) χρησιμοποιήθηκαν αργότερα για τον εκσυγχρονισμό των Τορπιλοβόλων τύπου ‘Σφενδόνη ΙΙ’.

Εξωτερικοί σύνδεσμοι
--------------------

* Επίσημη ιστοσελίδα του Ελληνικού Πολεμικού Ναυτικού

Πηγές
-----

* Περικλής Ι. Αργυρόπουλος "Αναμνήσεις" - Αθήνα 1996 σελ.160.
Το κεντρικό κτήριο του πανεπιστημίου της Κωνσταντινούπολης με το άγαλμα του Ατατούρκ.
Το **Πανεπιστήμιο της Κωνσταντινούπολης** (τουρκικά: *İstanbul Üniversitesi*) είναι ένα δημόσιο ερευνητικό πανεπιστήμιο στην Κωνσταντινούπολη, Τουρκία. Το κυρίως κτήριο βρίσκεται στο Φατίχ. Το Πανεπιστήμιο της Κωνσταντινούπολης σχετίζεται με 2 προσωπικότητες που τιμήθηκαν με βραβείο Νόμπελ: τον Αζίζ Σαντζάρ (στη χημεία) και τον Ορχάν Παμούκ (στη λογοτεχνία).

Παραπομπές
----------

1. ↑  *Journal of the American Medical Association*, Volume 79. American Medical Association, 1922. p. 646
2. ↑  «The Nobel Prize in Chemistry 2015». *NobelPrize.org* (στα Αγγλικά).
3. ↑  «The Nobel Prize in Literature 2006». *NobelPrize.org* (στα Αγγλικά).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πανεπιστήμιο της Κωνσταντινούπολης** |

* Istanbul University website (in τουρκική and αγγλική)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137781900
* LCCN: n80032680
* ISNI: 0000 0001 2166 6619
* GND: 36056-9
* SUDOC: 028364260
* BNF: cb12021474r (data)
* NKC: uk2008396080

 |

 |
Συντεταγμένες: 64°11′27″N 51°41′46″W﻿ / ﻿64.19083°N 51.69611°W﻿ / 64.19083; -51.69611

Ο χώρος του Πανεπιστημίου της Γροιλανδίας. 
Το **Πανεπιστήμιο της Γροιλανδίας** (ονομάζεται *Ilisimatusarfik*, *Kalaallit Nunaata Universitetia*) είναι ένα πανεπιστήμιο που βρίσκεται στη Νουούκ στη Γροιλανδία. Τα περισσότερα μαθήματα διδάσκονται στα Δανικά και μερικα στα Γροιλανδικά. Από το 2003 το πανεπιστήμιο διαθέτει περίπου 100 φοιτητές, σχεδόν όλοι τοπικοί κάτοικοι, και περίπου 13 άτομα ακαδημαϊκού προσωπικού (σε σύνολο 21 ατόμων συνολικού προσωπικού). Το *Ilisimatusarfik* βρίσκεται στον ιστορικό ιεραποστολικό σταθμό *Herrnhut*, αλλά προγραμματίζεται η μεταφορά του σε ένα νέο ερευνητικό συγκρότημα με την ονομασία *Ilimmarfik* το 2009. 

Το Πανεπιστήμιο διαθέτει τέσσερα τμήματα: Διοίκηση (διδασκαλία οικονομικών, νομικής και άλλων εμπορικών, διοικητικών και δημόσιας διοίκησης σχετιζομένων αντικειμένων), Πολιτιστική και Κοινωνική Ιστορία, Γροιλανδικά και Λογοτεχνία, Θεολογία. 

Η βιβλιοθήκη του περιέχει περίπου 18.000 τόμους.

Εξωτερικοί σύνδεσμοι
--------------------

* Ο δικτυακός τόπος του Πανεπιστημίου της Γροιλανδίας


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145714329
* LCCN: no95012180
* GND: 10087383-2

 |

 |
Δορυφορικοί χάρτες του Οστροβούλ Μάρε και της περιοχής
Το **Οστροβούλ Μάρε**, (*μτφ : μεγάλο νησί*), (*ρουμανικά : Ostrovul Mare*) είναι νησί της Ρουμανίας στον ποταμό Δούναβη. Το νησί αποτελεί εθνικό φυσικό καταφύγιο, βιότοπο (Rezervaţia Naturala Ostrovul Mare). Βρίσκεται δίπλα στη Ρουμανική πόλη Καλνοβάτ και τη Βουλγαρική πόλη Βιντίν. Διοικητικά ανήκει στον νομό Ολτέα και βρίσκεται στο βόρειοδυτικό του τμήμα.

Στο νησί υπάρχει μια αποικία αναπαραγωγής λαγγόνας (*Microcarbo pygmaeus*). Τον χειμώνα τα νερά του Δούναβη ανεβαίνουν έως και τρία μέτρα και καλύπτουν μέρος της νησίδας. Το 2007 σε ανασκαφή του μουσείου των Σιδηρών πυλών βρέθηκαν ερείπια χριστιανικής βασιλικής που έχει καταστραφεί από τον 4ο μ.χ. αιώνα. Επίσης σε ανασκαφή βρέθηκε εγκατάσταση λίθινης εποχής και ερείπια ρωμαϊκού οχυρού.

Παραπομπές
----------

1. 1 2 3 4 5  «Ostrovu Mare - The Alexis Project». Αρχειοθετήθηκε από το πρωτότυπο στις 13 Φεβρουαρίου 2014. Ανακτήθηκε στις 14 Φεβρουαρίου 2014.
2. ↑   National Geospatial-Intelligence Agency, Ostrovul-Mare: Romania
3. ↑  satellite views, Ostrovul Mare, Romania

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Islote Mare  της Ισπανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
***Child in Time*** είναι ο τίτλος του πρώτου στούντιο άλμπουμ του αγγλικού ροκ συγκροτήματος Ian Gillan Band, το οποίο κυκλοφόρησε σε μορφή δίσκου βινυλίου τον Ιούλιο του 1976 μέσω της δισκογραφικής εταιρείας "Oyster" στην Ευρώπη και της "Polydor" στην Αμερική.

Αυτή ήταν η πρώτη κυκλοφορία του Ίαν Γκίλαν μετά την αποχώρηση του από τους Deep Purple το 1973. Στις ηχογραφήσεις και την παραγωγή συμμετείχε ο πρώην μπασίστας των Deep Purple, Ρότζερ Γκλόβερ. Η ηχογράφηση του δίσκου πραγματοποιήθηκε στα "Musicland Studios" του Μονάχου τον Δεκέμβριο του 1975 και τον Ιανουάριο του 1976, ενώ η μίξη του έγινε στο "Mountain Studio" του Μοντρέ της Ελβετίας τον Φεβρουάριο της ίδιας χρονιάς.

Το "*Child in Time*" ήταν το μοναδικό από τα τρία άλμπουμ του συγκροτήματος που κατάφερε να μπει στα τσαρτ της πατρίδας τους, φτάνοντας όμως μόλις στο # 55.

Το άλμπουμ επανεκδόθηκε σε μορφή CD τον Απρίλιο του 1990 από την "Virgin Records".

Τραγούδια του δίσκου
--------------------

**1. Lay Me Down** *(Gillan, Fenwick, Nauseef, Gustafson)* - 2:55  

**2. You Make Me Feel So Good** *(Gillan, Moran, Wintour, Holland, Steele)* - 3:41  

**3. Shame** *(Gillan, Fenwick, Nauseef, Gustafson)* - 2:47  

**4. My Baby Loves Me** *(Gillan, Fenwick, Nauseef, Glover)* - 3:35  

**5. Down the Road** *(Gillan, Fenwick, Nauseef, Gustafson, Glover)* - 3:27  

**6. Child in Time** *(Gillan, Blackmore, Glover, Lord, Paice)* - 7:23  

**7. Let It Slide** *(Gillan, Fenwick, Nauseef, Gustafson, Moran)* - 11:41

Θέσεις τσαρτ
------------

***Child in Time*** *(άλμπουμ)*

***Επίσημη κυκλοφορία: Ιούλιος 1976***

| **Χώρα** | **Θέση** |
| --- | --- |
| **Σουηδία** | **36** |
| **Ηνωμένο Βασίλειο** | **55** |

Τα μέλη των Ian Gillan Band
---------------------------

Οι μουσικοί οι οποίοι ηχογράφησαν το "*Child in Time*" είναι οι εξής:

* **Ίαν Γκίλαν** - φωνητικά, φυσαρμόνικα
* **Ρέι Φένγουικ** - κιθάρα, φωνητικά
* **Τζον Γκούσταβσον** - μπάσο
* **Μάικ Μόραν** - πλήκτρα
* **Μαρκ Νόσεφ** - τύμπανα

*Γκεστ συμμετοχές*
* **Ρότζερ Γκλόβερ** - συνθεσάιζερ

Παραπομπές
----------

1. ↑  Επανέκδοση του 1990
2. ↑  swedishcharts.com - Ian Gillan Band - Child in Time
3. ↑  «ChartArchive - Ian Gillan Band». Αρχειοθετήθηκε από το πρωτότυπο στις 2 Ιουνίου 2015. Ανακτήθηκε στις 19 Αυγούστου 2014.

Πηγές
-----

* Child in Time - Ian Gillan Band | Songs, Reviews, Credits, Awards | AllMusic
* IAN GILLAN BAND Child in Time reviews and MP3 - ProgArchives
* Ian Gillan Band - Child In Time at Discogs
Το Πανεπιστήμιο της Γάνδης (Ολλανδικά: Universiteit Gent, Αγγλικά: University of Ghent) είναι πανεπιστήμιο του Βελγίου. Βρίσκεται στην Ανατολική Φλαμανδική πόλη της Γάνδης (Gent). Είναι ένα πλουραλιστικό εκπαιδευτικό ίδρυμα. Το πανεπιστήμιο έχει περίπου 32.000 φοιτητές και 7.100 ακαδημαϊκό προσωπικό. Πρύτανης από το 2017 είναι ο *Rik Van de Walle*.

Ίδρυση
------

Το πανεπιστήμιο της Γάνδης ιδρύθηκε το 1817.

Σχολές
------

Το πανεπιστήμιο απαρτίζεται από 11 Σχολές.

* Σχολή Φιλολογίας και Φιλοσοφίας
* Νομική Σχολή
* Σχολή Θετικών Επιστημών
* Σχολή Ιατρικής και Επιστημών Υγείας
* Πολυτεχνική Σχολή
* Σχολή Οικονομικών Επιστημών και Διοίκησης Επιχειρήσεων
* Κτηνιατρική Σχολή
* Σχολή Ψυχολογίας και Παιδαγωγικών Επιστημών
* Σχολή Βιοτεχνολογίας( *Faculty of Bio-science Engineering*)
* Σχολή Φαρμακευτικών Επιστημών
* Σχολή Πολιτικών και Κοινωνικών Επιστημών

Διεθνής Κατάταξη
----------------

Η ιστοσελίδα *Times Higher Education* το κατατάσσει τα 200 καλύτερα πανεπιστήμια του κόσμου. Το Πανεπιστήμιο της Γάνδης βρισκόταν το 2011 στη 192η θέση.

Σύμφωνα με την *Ακαδημαϊκή ταξινόμηση των παγκόσμιων πανεπιστημίων (Academic Ranking of World Universities)* για το 2010, το πανεπιστήμιο ταξινομήθηκε στη θέση 90.

Σύμφωνα με το ρωσικό *Global University Ranking* κατατάσσεται επίσης μεταξύ των 95 κορυφαίων πανεπιστημίων στον κόσμο.

Διάσημοι απόφοιτοι
------------------

* Υβ Λετέρμ, Πρωθυπουργός Βελγίου, Νομική
* Ζάκ Ρόγκ, Πρόεδρος Διεθνούς Ολυμπιακής Επιτροπής, Ιατρική
* Γκι Φερχόφστατ, Πρώην Πρωθυπουργός Βελγίου

Εξωτερικοί σύνδεσμοι
--------------------

* Η ιστοσελίδα του Πανεπιστημίου] (Αγγλικά) (Ολλανδικά)

Παραπομπές
----------

1. ↑  World University Raknings, 2010-2011, Top 200

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 136759130
* LCCN: n80098187
* ISNI: 0000 0001 2069 7798
* GND: 10019747-4
* SUDOC: 026420023
* BNF: cb118670567 (data)
* BIBSYS: 90658673
* NLA: 36072122
* NKC: ko2007416524
* BNE: XX125818

 |

 |
Οι **Atenistas** είναι μια κίνηση Αθηναίων πολιτών με στόχο την ενεργό συνεισφορά τους στα κοινωνικά δρώμενα.

Γενικά
------

Οι Atenistas αποτελούν μια ανοιχτή ομάδα Αθηναίων, που δραστηριοποιούνται οργανώνοντας μια σειρά πρωτοβουλιών με γνώμονα τη βελτίωση της Αθήνας. 

Δεν αποτελούν κάποια κομματική ή πολιτική οργάνωση.

Θέσεις
------

Οι Atenistas δίνουν προτεραιότητα σε δράσεις, που αφορούν την ελεύθερη προσβασιμότητα στους δημόσιο χώρο όπως τα ελεύθερα πεζοδρόμια, πεζόδρομοι, πλατείες. 

Αναγνωρίζουν ότι δεν είναι οι αρμόδιοι φορείς για τη συνολική αναμόρφωση της Αθήνας, όμως δίνουν σημασία στη δύναμη της ομάδας ειδικά σε μικρή κλίμακα. 

Θεωρούν ότι μεγάλο τμήμα των προβλημάτων της πόλης μας προέρχεται από τη συχνή ανυπακοή απέναντι στους κανόνες. 
Τάσσονται υπέρ της χρήσης του ποδηλάτου ως μια λύση μη επιβάρυνσης του περιβάλλοντος και απόδοσης μιας πιο ανθρώπινης χροιάς στο κέντρο της Αθήνας. 

Οργανώνουν επίσης δράσεις βοήθειας προς συμπολίτες και αναζητούν χορηγίες από επιχειρήσεις και ιδιώτες. 

Υποστηρίζουν όσες ενέργειες προέρχονται και από άλλους φορείς ή άλλες πρωτοβουλίες με στόχο την ανάδειξη της Αθήνας.

Δράσεις
-------

Οι Atenistas προχωρούν σε κοινωνικές δράσεις, όπως η συλλογή τροφίμων και η προσφορά τους σε άλλες κοινωνικές οργανώσεις.

Πηγές
-----

* Άρθρο στο Αθηνόραμα, Αρχειοθετήθηκε 2011-11-21 στο Wayback Machine.

Εξωτερικοί σύνδεσμοι
--------------------

* Ιστοσελίδα Atenistas
| C Πρότυπη Βιβλιοθήκη |
| --- |
| 
* `<assert.h>`
* `<complex.h>`
* `<ctype.h>`
* `<errno.h>`
* `<fenv.h>`
* `<float.h>`
* `<inttypes.h>`
* `<iso646.h>`
* `<limits.h>`
* `<locale.h>`
* `<math.h>`
* `<setjmp.h>`
* `<signal.h>`
* `<stdarg.h>`
* `<stdbool.h>`
* `<stddef.h>`
* `<stdint.h>`
* `<stdio.h>`
* `<stdlib.h>`
* `<string.h>`
* `<tgmath.h>`
* `<time.h>`
* `<wchar.h>`
* `<wctype.h>`
 |
| π • σ • ε
 |

Αυτό το αρχείο κεφαλίδα περιέχει μακροεντολές που βοηθούν στην αναγνώριση και τον εντοπισμό λογικών λαθών (bugs) που μπορεί να υπάρχουν στον κώδικα.

assert()
--------

Η μόνη μακροεντολή που απαιτείται από την ANSI C για αυτό το αρχείο.

### Παράμετροι

Μια οποιαδήποτε λογική έκφραση ή ένας ακέραιος αριθμός.

### Επιστροφή

Δεν επιστρέφει τίποτα.

### Παρενέργειες

Εάν η έκφραση είναι λανθασμένη ή ο ακέραιος είναι μηδέν, τότε εμφανίζει κάποιο κατάλληλο μήνυμα στο stderr και αμέσως μετά καλεί την abort(). Αν έχει οριστεί το NDEBUG πριν από τη συμπερίληψη του αρχείου αυτού στο πρόγραμμα, τότε η συγκεκριμένη μακροεντολή αγνοείται τελείως.

Βιβλιογραφία
------------

Prentice Hall - The C Programming Language- Brian W. Kernighan, Dennis M. Ritchie, 2nd ed.
**Atala Spa** είναι Ιταλική Βιομηχανία παραγωγής ποδηλάτων & οργάνων γυμναστικής. Η παραγωγή της κατανέμεται ως εξής: 85% ποδήλατα & ανταλλακτικά ποδηλάτων, 15% όργανα γυμναστικής. Από το 2011 αποτελεί μέρος του Accell Group

Ιστορία
-------

Η εταιρία ξεκίνησε στο Μιλάνο από τον Gatti ενώ επίσημα ιδρύθηκε το 1921 από τον Cesare Rizzato και εδρεύει στη Μόντσα (Monza) της Ιταλίας Έχει κερδίσει αρκετά πρωταθλήματα στο παρελθόν με ποδήλατα πίστας.  

  

  

* Αρχικό Σήμα της εταιρίας 1919Αρχικό Σήμα της εταιρίας 1919

Μοντέλα Ποδηλάτων
-----------------

*Πίστας - Street:* SLR, SLR100, Outdoor, Norhtblack, Time out  

*Πόλης/Μεικτά- Trekking:* Distance, River, Discovery, Street, Travel, Bridge  

*Πόλης - Urban :* Manhattan, Primavera, Cita, Cruiser, Life, Venture, Airon, Maggie, Piccadilli  

 *MTB:* Shape D, Shape V, Spin, Planet D, Planet V, Wap, Replay, Stratos, My Flower, Cobra, Diablo, Dragon, Scorpion   

*Ηλεκτρικά Ποδήλατα*: E-Green, EcoLife, Ecofolding, EcoCity  

*Παιδικά ποδήλατα*  

*Αναδιπλούμενα ποδήλατα*  

Η εταιρία παράγει επίσης και τα ποδήλατα **Carraro, Whistle USA, Maimo** και **Dei**

Αναφορές
--------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 22 Νοεμβρίου 2010. Ανακτήθηκε στις 28 Αυγούστου 2010.

Σύνδεσμοι
---------

Official website (Ιταλικά)  

whistle  

carraro Website   

Dei Bicycles
Συντεταγμένες: Sky map 04h 46m 05.91s, +31° 22′ 53.4″

Το Πάλομαρ 2
Το **Πάλομαρ 2** (Palomar 2) είναι σφαιρωτό σμήνος στον αστερισμό Ηνίοχο. Είναι ένα από δεκαπέντε σφαιρωτά σμήνη που ονομάζονται Σμήνη Πάλομαρ και ανακαλύφθηκαν από την πρώτη αστρονομική έρευνα που διεξήχθη από τη National Geographic Society σε συνεργασία με το Αστεροσκοπείο του Πάλομαρ (National Geographic Society – Palomar Observatory Sky Survey, NGS-POSS) τη δεκαετία του 1950.

Παραπομπές
----------

1. ↑  «A unique cluster: one of the hidden 15». *ESA/Hubble Picture of the Week*.. Ανακτήθηκε στις 17 April 2013.

|  |  |
| --- | --- |
| 

|  |
| --- |
| * Πύλη:Αστρονομία
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Palomar 2 (έκδοση 670014624) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Για άλλες χρήσεις, δείτε: Καλυψώ (αποσαφήνιση).

Ο **53 Καλυψώ (Kalypso)** είναι ένας πολύ σκουρόχρωμος αστεροειδής της Κύριας Ζώνης Αστεροειδών. Πήρε το όνομά του από την ομώνυμη θαλάσσια Νύμφη, την Καλυψώ της ελληνικής μυθολογίας, και δεν πρέπει να συγχέεται με τον ομώνυμο δορυφόρο του πλανήτη Κρόνου. Η Καλυψώ έχει απόλυτο μέγεθος (όπως αυτό ορίζεται για το Ηλιακό Σύστημα) 8,81. Ανακαλύφθηκε το 1858 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντύσελντορφ.

Η μέση διάμετρος της Καλυψούς υπολογίσθηκε σε 115,4 χλμ. ενώ η μάζα της εκτιμάται σε 1,6 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Καλυψούς εκτιμάται σε 3,23 cm/sec², δηλαδή η βαρύτητα εκεί είναι 304 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 61 m/sec (220 χιλιόμετρα την ώρα).

Ο φασματικός τύπος της Καλυψούς είναι άγνωστος. Το άλβεδό της είναι 0,040 και η μέση θερμοκρασία στην επιφάνειά της εκτιμάται σε 101 βαθμούς Κελσίου κάτω από το μηδέν.

Είναι άγνωστο το αν και με ποια περίοδο περιστρέφεται η Καλυψώ γύρω από τον εαυτό της.

Παραπομπές
----------

1. ↑  *JPL Small-Body Database*. 2000053.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 52 Ευρώπη | 53 Καλυψώ | 54 Αλεξάνδρα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ένα ποτήρι παλόμα
Η **παλόμα** (στα ισπανικά paloma σημαίνει «περιστέρι») είναι κοκτέιλ με βάση την τεκίλα. Αυτό το ρόφημα παρασκευάζεται συνήθως αναμειγνύοντας τεκίλα, χυμό λάιμ και σόδα με γεύση γκρέιπφρουτ και σερβίρεται με παγάκια και μια σφήνα λάιμ. Η προσθήκη αλατιού στο χείλος του ποτηριού είναι επίσης μια επιλογή.

Εναλλακτικά, η σόδα γκρέιπφρουτ μπορεί να αντικατασταθεί με φρέσκο λευκό ή κόκκινο χυμό γκρέιπφρουτ (*jugo de toronja*) και ανθρακούχο νερό (η ζάχαρη είναι προαιρετική).

Μια απλή παλόμα είναι ένα κοκτέιλ δύο συστατικών που αποτελείται μόνο από τεκίλα και σόδα με γεύση γκρέιπφρουτ. Μια πιο περίπλοκη παραλλαγή της παλόμα είναι το κανταρίτο, το οποίο εκτός από χυμό λάιμ, έχει επίσης χυμό λεμονιού και χυμό πορτοκαλιού.

Η παλόμα είναι πιο γευστική από τον πλησιέστερο συγγενή της, το γκρέιχαουντ, που αποτελείται από χυμό γκρέιπφρουτ και είτε τζιν είτε βότκα που αναμιγνύεται και σερβίρεται με πάγο.

Παραπομπές
----------

1. ↑  «Paloma». *Liquor.com*.
2. ↑  Cahn, Lauren. «2-Ingredient Cocktails You'll Want to Memorize».
3. ↑  «The Cantarito Is the Most Refreshing Tequila Cocktail». *The Spruce Eats*.
4. ↑  «Paloma». *Supercall*. 27 Ιουνίου 2016.
Η **Παλούτα Μπαντούνοβα (Paluta Badunova)** ( λευκορωσικά: Палута Бадунова‎ ; 7 Σεπτεμβρίου 1885 – 29 Νοεμβρίου 1938 ) ήταν μια βασική γυναικεία πολιτική προσωπικότητα στο κίνημα ανεξαρτησίας της Λευκορωσίας στις αρχές του 20ού αιώνα, η μόνη γυναίκα στο Συμβούλιο (Ράντα) της Δημοκρατίας της Λευκορωσίας και θύμα των εκκαθαρίσεων του Στάλιν του 1937-38.

Ζωή και εργασία
---------------

Η Μπαντούνοβα γεννήθηκε στο Γόμελ  στη Νοτιοανατολική Λευκορωσία, σε μια μεγάλη οικογένεια μεσαίας τάξης. Σπούδασε στο Μπούνιτσι κοντά στο Μογκιλιόφ και την Αγία Πετρούπολη και ακολούθησε μια εκπαιδευτική καριέρα.

Ξεκίνησε την επιφανή πολιτική της σταδιοδρομία το 1917 με τη συμμετοχή της στη Λευκορωσική Σοσιαλιστική Συνέλευση, ένα από τα κύρια πολιτικά κόμματα της Λευκορωσίας εκείνη την εποχή. Τον Ιούνιο του ίδιου έτους, η Μπαντούνοβα εξελέγη στο διοικητικό σώμα του κόμματος, στην κεντρική επιτροπή. Τον Φεβρουάριο του 1918, έγινε η μόνη γυναίκα μέλος του Συμβουλίου (Ράντα) της Δημοκρατίας της Λευκορωσίας και υπηρέτησε στην εκτελεστική επιτροπή του σε μία υπουργική θέση. Ο Μπαντούνοβα ήταν επίσης ιδρυτής του κόμματος των Λευκορωσικών Σοσιαλιστών Επαναστατών.

Εκτός από την πολιτική της Λευκορωσίας και το κίνημα ανεξαρτησίας, η Παλούτα συμμετείχε σε εκπαιδευτικές και φιλανθρωπικές δραστηριότητες γυναικών.

Όταν οι Μπολσεβίκοι άρχισαν να εδραιώνουν τη δύναμή τους στη Λευκορωσία, επέλεξε να πάει στην εξορία. Αργότερα επέστρεψε στη Λευκορωσία, που ελεγχόταν από το Σοβιέτ το 1926    και εγκαταστάθηκε στην πατρίδα της Γόμελ το 1930 Συνελήφθη από το NKVD, τη σοβιετική μυστική αστυνομία, το Σεπτέμβριο του 1937 εν μέσω των εκκαθαρίσεων του Στάλιν και καταδικάστηκε σε 10 χρόνια στα στρατόπεδα καταναγκαστικής εργασίας Γκούλαγκ. Σε νέα δίκη τον Μάιο του 1938, καταδικάστηκε σε θάνατο για «αντι-σοβιετική δραστηριότητα», πέρασε έξι μήνες σε θανατική ποινή και εκτελέστηκε στο Μινσκ στις 29 Νοεμβρίου 1938.  Ο τόπος της ταφής της είναι ακόμα άγνωστος.

Η Παλούτα αθωώθηκε μετά θάνατον κατά τη διάρκεια του κινήματος Περεστρόικα (Perestroika) του Γκορμπατσόφ τον Ιούνιο του 1989. Ωστόσο, παρά τις αναφορές από ακτιβιστές να ονομάσουν έναν δρόμο στο Γόμελ με το όνομα της Παλούτα Μπαντούνοβα, δεν υπάρχει τοποθεσία για τον εορτασμό της μνήμης της στη σημερινή Λευκορωσία.

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  «В Гомеле может появиться улица в честь министра БНР» (στα be). *tut.by*. February 21, 2009. Αρχειοθετήθηκε από το πρωτότυπο στις 2009-02-27.. Ανακτήθηκε στις 2021-03-26.
3. ↑  «Badunova Pałuta». *slounik.org*.
4. ↑  Rudling, Per Anders (2015). *The Rise and Fall of Belarusian Nationalism, 1906–1931*. ISBN 978-0822979586.
5. ↑  «The History of the Belarusian nation and state». *zbsb.org*. Αρχειοθετήθηκε από το πρωτότυπο στις 11 Οκτωβρίου 2007.
6. ↑  «В Гомеле может появиться улица в честь министра БНР» (στα be). *tut.by*. February 21, 2009. Αρχειοθετήθηκε από το πρωτότυπο στις 2009-02-27.. Ανακτήθηκε στις 2021-03-26.

|  |  |
| --- | --- |
| 

|  |
| --- |
| * Πύλη:Βιογραφίες
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80257778
* ISNI: 0000 0000 5678 3340
* GND: 135801079

 |

 |
Το **Νόρλαντ** (σουηδικά: *Norrland*, προφορά: [ˈnɔ̌rːland]) είναι ένα από τα τρία διαμερίσματα της Σουηδίας και περιλαμβάνει εννέα επαρχίες.

Το Νόρλαντ είναι μια άτυπη περιοχή της Σουηδίας, που δεν αναγνωρίζεται διοικητικά, αλλά εξακολουθεί να εμφανίζεται τακτικά στην καθημερινή γλώσσα. Μερικές φορές νοείται ως οτιδήποτε βρίσκεται βόρεια της πόλης Gävle ή βόρεια του ποταμού Dal.

Το έδαφος του Νόρλαντ αντιστοιχεί στο 59% της περιοχής της Σουηδίας. Ο πληθυσμός είναι 16% του συνόλου.

Επαρχίες
--------

Οι εννέα επαρχίες του Νόρλαντ:

|  |  |
| --- | --- |
| * Βεστερμπότεν
* Γιέμτλαντ
* Γιέστρικλαντ
* Λάπλαντ
* Μίεντελπαντ
* Νορμπότεν
* Όνγκερμανλαντ
* Χαργιεντόλεν
* Χέλσινγκλαντ
 | Βεστερμπότεν
Γιέμτλαντ
Γιέστρικλαντ
Λάπλαντ
Μίεντελπαντ

Νορμπότεν
Όνγκερμανλαντ
Χαργιεντόλεν
Χέλσινγκλαντ |

Παραπομπές
----------

1. ↑  «Folkmängd i landskapen den 31 december 2016». Statistics Sweden.
2. ↑  «No document found». Perseus.tufts.edu. Ανακτήθηκε στις 6 Ιουνίου 2010.
3. ↑  «Norrland | region, Sweden». *Britannica.com*. Encycopaedia Britannica. Ανακτήθηκε στις 5 Φεβρουαρίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Norrland στο Wikimedia Commons
**Οι Φόβοι του Πρίγκηπα** ήταν ελληνικό ροκ συγκρότημα της δεκαετίας του '90.

Βιογραφία
---------

Οι Φόβοι του Πρίγκηπα ξεκίνησαν την πορεία τους το 1995 στο Ρέθυμνο οι Ανδρέας Αλμπάνης (φωνή κιθάρα), Αντώνης Αντωνίου (τύμπανα/φωνητικά), Πάρις Τεκίδης (κιθάρα), Σωτήρης Τόμζας (Tony Marrek) (ηλεκτρικό μπάσο). Ο πρώτος δίσκος "Οι Φόβοι του Πρίγκηπα" κυκλοφορεί το Φεβρουάριο του 1997. Περιλαμβάνει ηχογραφήσεις που έγιναν στο studio Magnanimus, στην Θεσσαλονίκη το χειμώνα του 1996, σε παραγωγή του Γιώργου Πεντζίκη. Τον Απρίλιο του 1997 παίζουν support στο ΡΟΔΟΝ πριν από τους John Spencer Blues Explosion.

Το 1998 κυκλοφορούν το EP "Οι Φόβοι του Πρίγκηπα" και τον δεύτερο δίσκο τους, "Φάρσα με Χρυσή Συνοχή". Οι ηχογραφήσεις γίνονται στα Action Studios στην Αθήνα με ηχολήπτη τον Άρη Χρήστου. Το Σεπτέμβριο του 1998 αποχωρεί ο Σωτήρης Τομζάς (Tony Marrek) και τη θέση του παίρνει ο Ανδρέας Στρατέας, μέλος των Asphodel. Την άνοιξη του 1999 το συγκρότημα εγκαταλείπει το Ρέθυμνο εγκαθίσταται στην Αθήνα. 

Στη συνέχεια έρχεται η αντικατάσταση του Ανδρέα Στρατέα από ένα καινούργιο μπασίστα. Ο Αλέξης Καρακώστας, ο οποίος είχε και στο παρελθόν ακολουθήσει τη μπάντα σε αρκετές συναυλίες, είναι το νέο μέλος. Την άνοιξη του 2000 ηχογραφείται στα Sierra Studios στην Αθήνα το τρίτο album του group, "Ο Τελευταίος Διαστημοταυρομάχος", με ηχολήπτη τον Λάζαρο Καραγιάννη. 

Το 2005 τα τέσσερα μέλη του group ζουν, σπουδάζουν, εργάζονται και δημιουργούν στην Αθήνα.

Τρία από τα μέλη των Φόβων του Πρίγκηπα, οι Αντώνης Αντωνίου, Πάρις Τεκίδης και Αλέξης 'De Goustimus' Καρακώστας, μετά τη διάλυση του συγκροτήματος, σχημάτισαν το αγγλόφωνο group Action Ladies. Έχουν εμφανιστεί σε αρκετές πόλεις της Ελλάδας και ο ήχος τους προσεγγίζει αρκετά το stoner rock.

Δισκογραφία
-----------

* Φόβοι του πρίγκηπα (Virgin)1997
* Φάρσα με χρυσή συνοχή (Virgin)1998
* Φόβοι του πρίγκηπα (Virgin)1998
* Ο τελευταίος διαστημοταυρομάχος (Virgin)2001

Συμμετοχές
----------

* Φάκελος Rock (MBI)1999
Στην ελληνική μυθολογία, ο **Πάλλαντας** ήταν σύμφωνα με τον Ησίοδο γιος του Τιτάνα Κριού και της Ευρυβίας, αδελφός του Αστραίου και του Περσέα, σύζυγος της Στύγας και πατέρας του Ζήλου, της Νίκης, του Κράτους και της Βίας. Ο Υγίνος λέει ότι ο Πάλλαντας, τον οποίο αποκαλεί «γίγαντα», επίσης ήταν πατέρας της Σκύλλας, της Βρύσης και της Λίμνης. Ο Πάλλαντας θεωρήθηκε μερικές φορές ως ο Τιτάνας Θεός της πολεμικής τέχνης και της εποχής της ανοιξιάτικης εκστρατείας.

Ο Ομηρικός Ύμνος στον Ερμή κάνει τη θεά του φεγγαριού Σελήνη (συνήθως η κόρη των Τιτάνων Υπερίωνος και Ευρυφάεσσας), κόρη ενός Πάλλαντα, γιος του (αλλιώς άγνωστου) Μεγαμήδη, ίσως ο ίδιος με τον Πάλλαντα. Ο Οβίδιος χρησιμοποιεί το πατρόνυμο "Παλλάντιας" ή "Παλλάντης" ως εναλλακτικό όνομα της Αουρόρας, της ρωμαϊκής ομόλογης θεάς της αρχαίας Ηώς, αδελφής της Σελήνης. Ο Οβίδιος προφανώς θεωρεί την Αουρόρα (ή την Ηώ αλλιώς) ως κόρη (ή αλλιώς συγγενή) του Πάλλαντα.

Ο Σούδας, περιγράφοντας το επώνυμο «Παλλάς» της Αθηνάς αναφέρει ότι ίσως προέρχεται από το ρήμα πάλλω. Ο γεωγράφος Παυσανίας αναφέρει ότι η Πελλήνη, μια πόλη στο Αχαΐα, σύμφωνα με απόψεις των κατοίκων πήρε το όνομα του Πάλλαντα, ενώ οι Αργείοι ισχυρίζονταν ότι πήρε το όνομα της αργείτισσας Πελλήνης.

Παραπομπές
----------

1. ↑  Hard, p. 49; Hesiod. *Theogony*, 375-383; Apollodorus, 1.2.2, 1.2.4. Compare with Pausanias, 8.18.1–2.
2. ↑  Hyginus, *Fabulae*, preface.
3. ↑  Daly, *Greek and Roman*, p. 109.
4. ↑  «PALLAS: Greek Titan god of warcraft».
5. ↑  Hard, p. 46; Vergados, p. 313; *Hymn to Hermes* (4), 99 f.
6. ↑  Ovid, *Fasti*, 4.373, *Metamorphoses* 9.418, 15.191, 700; Frazer, p. 292; Keightley, p. 62; Vergados, p. 313; York, p. 39; Smith, "Pallantias".
7. ↑  *Suda* s.v. *Παλλάς* (Pallas) Αρχειοθετήθηκε 2015-09-24 στο Wayback Machine..
8. ↑  Pausanias, 7.26.12.

Εξωτερικοί σϋνδεσμοι
--------------------

* Βεργέτης Χρ. «Ο Πάλλας και το Παλλάντιον»
Για ομώνυμα λήμματα, δείτε: Νίκανδρος (αποσαφήνιση).  
Ο **Ανδρόνικος** ή **Νίκανδρος Νούκιος** ήταν Έλληνας λόγιος του 16ου αιώνα.

Βιογραφικά στοιχεία
-------------------

Γεννήθηκε στην Κέρκυρα. Αποδήμησε από την πατρίδα του λόγω πολλών δυστυχημάτων. Διέτριβε στη Βενετία, όπου εξέδωσε το 1545 το Τυπικό της Εκκλησιαστικής ακολουθίας με έξοδα κάποιου Δαμιανού φιλοχρίστου. 

Εκείνο τον χρόνο έφτασε στη Βενετία ο Perrenot de Granvelle, άνδρας ειδήμων των ανατολικών γλωσσών, τον οποίο είχε στείλει ο πρωθυπουργός του Καρόλου Ε’ ως πρέσβη στην Κωνσταντινούπολη για να συνομολογήσει ανακωχή με τον Σουλτάνο Σουλεϊμάν.

Ο Νούκιος γνωρίστηκε με τον Γεράρδο και τον ξενάγησε στη Βενετία και του πρότεινε να τον ακολουθήσει στην Κωνσταντινούπολη. Ο πρέσβης δέχτηκε την πρόταση και ο Έλληνας τον συνόδευσε διαμέσου της Ιλλυρίας και της Θράκης. 

Ο Νίκανδρος ωφελούμενος της ευκαιρίας ανέλαβε το αξιέπαινο σχέδιο της συγγραφής του οδοιπορικού του, στο οποίο έδωσε τον τίτλο «Αποδημίας». Μετά από την επιστροφή του στη Βενετία συνειδητοποίησε ότι οι ομογενείς του αγνοούσαν τις χώρες της Δύσης και γι' αυτό ξεκίνησε για καινούργιο ταξίδι με τον ίδιο σκοπό της συγγραφής οδοιπορικού, περνώντας από την Πάδοβα, τη Φερράρα και άλλες πόλεις της Ιταλίας, και φτάνοντας στο Τρέντο, όπου συνάντησε τη συγκροτημένη σύνοδο. Από εκεί πέρασε τις Άλπεις, βγήκε στη Γερμανία και παρατηρεί την καινούργια θρησκεία που διέδιδαν ο Μαρτίνος Λούθηρος και ο Φίλιππος Μελάγχθων. Από την Ουλμ και τον Δούναβη πέρασε στη Σουηβία και μετά από μια σειρά Γερμανικών πόλεων φτάνει στην Κολωνία και την περιγράφει αυτή και τα πολυάριθμα λείψανα των αγίων που φυλάγονται εκεί. Εκεί γνωρίζει τους Αναβαπτιστές και τον αρχηγό τους, τον Ιωάννη τον εκ Μύνστερ, τις δοξασίες τους. Από εκεί πήγε στο Ακουΐσγρανο (Άαχεν) και περιγράφει λεπτομερώς τη στέψη των Αυτοκρατόρων.

Συγγράμματα
-----------

* Αποδημίες. Βιβλίο Α’. Φυλάγεται στη Βοδλεϊνή βιβλιοθήκη
* Αποδημίες. Βιβλίο Β’. Φυλάγεται στη Βοδλεϊνή βιβλιοθήκη. Δημοσιεύτηκε με Αγγλική μετάφραση και ιστορικών σημειώσεων από τον Ι. Κράμερ (The second Book of the travels of Nicander Nucius of Corcyra, London 1841) παραλείποντας τα τρία τελευταία κεφάλαια, τα οποία εξέδωσε ο Μουστοξύδης
* Αποδημίες. Βιβλίο Γ’. Φυλάγεται στην Αμβροσιανή βιβλιοθήκη. Εκδόθηκαν από τον Μουστοξύδη

Πηγές
-----

* Κωνσταντίνος Σάθας (1868). «Νίκανδρος Νούκιος». *Νεοελληνική Φιλολογία: Βιογραφία των εν τοις γράμμασι διαλαμψάντων Ελλήνων, από της καταλύσεως της Βυζαντινής Αυτοκρατορίας μέχρι της Ελληνικής εθνεγερσίας (1453-1821).* Αθήνα, εκ της τυπογραφίας των τέκνων Ανδρέου Κορομηλά.